එතුමාගේ එම කථාව විශ්මය ජනක කථාවක් ලෙස හැදින් වු ඇමැතිවරයා මෙවැනි හරබර කථා ඇසීමට එක්සත් ජාතික පක්‍ෂයට වාසනාවක් නොතිබූ බව ද පැවැසීය.සැකකාර සරත් පොන්සේකා පාර්ලිමේන්තුවේදී කළ කථාව මහා භයානක කථාවක් ලෙස හැඳින් වූ ඇමැති වරයා ඔහු දැනට වැටී සිටිනුයේ ජනතා විමුක්ති පෙරමුණේ ඔඩොක්කුවේ නිසා එය අති භයානක කාලයක පෙර නිමිත්තක් යැයි ද පැවැසීය.1971 දී ජනතා විමුක්ති පෙරමුණ ද මෙවැනි භයානක කථා පතුරවමින් පොලීසිය, හා ත්‍රිවිධ හමුදාවට එරෙහි යුද වැදුනු අන්දම සිහිපත් කළ ඒ මහතා ඔවුන්ට වත් සරත් පොන්සේකාටවත් එවැනි භයානක සෙල්ලම් නැවත අරඹන්නට තමා සිටිනා තුරු ඉඩක් නොලැබෙන්නේ යැයි ද පැවැසීය.සරත් පොන්සේකාගේ කථාවේ හරය ගෙන බැලුවිට පෙනෙනුයේ බලහත්කාරයෙන් රට අල්ලා ගැනීමේ වෑයමක උත්සාහයක් යැයි පැවසු මර්වින් සිල්වා මහතා, මෙය ජනතාව කල්පනාවට ගතයුතු කරුණක් යැයිද පෙන්වා දුන්නේය.මෙහි දී වැඩිදුරටත් කථාකළ ඇමැතිවරයා රාජපක්‍ෂ පවුල මේ රටේ විනය හා පාර්ලිමේන්තුවේ විනය රැකගනිමින් ජනතාව සුඛිත මුදිත කිරීමට දරනා වෙහෙස දරා ගත නොහැකි එජාපය, ජවිපෙ සහ සරත් පොන්සේකා තව තව කුමන්ත්‍රණ කරමින් රට ආපස්සට හැරවීමට දරනා ප්‍රයත්නය ව්‍යර්ථ කිරීම දැන් එතරම් අපහසු දෙයක් නොවන බැව් ද පැවසු හෙතෙම, මේ ශක්තිමත් රජය සෙලවීමට ඔවුනට හෝ කිසිම බලවතෙකුට හැකි නොවන බැව් ද පැවැසීය.ව්‍යවස්ථා සංශෝධනය ජයග්‍රහණය කිරීම මුළු ලොවම ආදර්ශයට ගතයුතු කරුණක් යැයි පැවසු ඇමතිවරයා, 1956, 60 , 70 , 94 දී රට පාලනය කළ නායක නායිකාවන් ද මෙය කිරීමට වෙහෙස දැරූ බවද එහෙත් ඒවා ලත් තැනම ලොප් වූ බව ද පැවැසීය.